kardosdrur/scandi-wiki huggingface dataset:
Tjørring

Tjørring er Hernings nordligste bydel med 6.098 indbyggere (2012).

Tjørring ligger nordvest for Herning centrum. Hovedforbindelsesåren er Holstebrovej, der bliver til Tjørring Hovedgade. Nord for Tjørring Hovedgade kommer vejen til at hedde Sindingvej.

Der ligger to kirker i Tjørring: Tjørring Kirke og den karakteristiske kirke, der hedder Baunekirken.

Kilder
Cancer (flertydig)

Cancer kan have flere betydninger
 Kræft – en gruppe af sygdomme der på latin hedder cancer
 Krebsen – et stjernebillede på den nordlige himmelkugle
 Krebsen (stjernetegn) – astrologisk stjernetegn
 Taskekrabber – en krabbefamilie (Cancridae) som kun indeholder en slægt, Cancer
 Cancer (band) – et dansk punkband
Thomas Rathe

Thomas Rathe (født 9. juni 1979 i Holstebro) er en tidligere professionel fodboldspiller.

Rathe fik debut i Superligaen 25. august 2002, da han med FC Midtjylland spillede på udebane mod Esbjerg fB. I det 40. minut kom blev han indskiftet og afløste Christian Magleby.

Han skiftede i sommeren 2005 til SønderjyskE efter han hele karrieren havde spillet i Herning. Det blev til i alt 20 kampe i Superligaen for sønderjyderne. Året efter skiftede han til Kolding FC og her nåede Rathe at spillede 3½ år, inden han i december 2009 indstillede fodbold-karrieren.

Karriere 
 Herning KFUM
 Herning Fremad
 FC Midtjylland
 SønderjyskE (2005-06)
 Kolding FC (2006-09)

Referencer 

Fodboldspillere fra Danmark
Fodboldspillere fra FC Midtjylland
Fodboldspillere fra SønderjyskE
Fodboldspillere fra Kolding FC
Personer fra Holstebro
Utah Beach

Utah Beach var kodenavnet for en af de Allierede landingsstrande under D-Dag, invasionen af Normandiet, som en del af Operation Overlord d. 6. Juni 1944. Utah blev først føjet til planen, da flere landgangsfartøjer blev produceret. Landgangssektorens østligste punkt er bugten Baie des Veys østbred ved Les Veys i Carentan-les-Marais i departementet Manche. Landgangen på den nord-sydvendte kyst omfattede kun den sydøstligste, ikke den nordlige, del af halvøen Cotentin, hvor byen Cherbourg ligger

Selvom U.S. 4th Infantry Division var lettere ude af kurs, mødte de relativ svag modstand, i forhold til Omaha Beach hvor modstanden var hård, og mange amerikanske tropper omkom. Mod øst på Omaha Beach ligger det dengang svært bevæbnede Pointe du Hoc.

Utah Beach, omkring 3 miles (5 km) lang, var den strand der lå længst mod vest. Stranden lå nær Pouppeville og landsbyen, La Madeleine.

Kilder & referencer 

Operation Overlord
Henrik Smedegaard

Henrik Smedegaard (født 6. juni 1985) er en dansk tidligere professionel fodboldspiller. Han indstillede sin karriere i februar 2013 efter hans kontrakt med AC Horsens udløb.

Karriere 
Henrik Smedegaard spillede i sin ungdom for Snejbjerg S. G. & I. og Ikast FS og som senior for FC Midtjylland, Vejle Boldklub, Kolding FC, FC Fredericia og AC Horsens. Han spillede 20 kampe for diverse ungdomslandshold og omkring 250 førsteholdskampe for de klubber han repræsenterede som seniorspiller.

Han fik den 21. marts 2004 debut for FC Midtjylland som 18-årig i udekampen i Parken mod FC København og spillede fast for klubben i slutningen af efteråret 2004. Han skiftede i 2005 til Vejle Boldklub og rykkede sammen med klubben op i Superligaen i sommeren 2006. Længst tid og flest kampe spillede han for FC Fredericia, for hvem han også var anfører i sæsonen 2011/2012.

Hans sidste klub blev AC Horsens, hvor han spillede fra sommeren 2012 og et halvt år frem. Den sidste kamp spillede han for AC Horsens den 9. december 2012 i hjemmekampen mod FC Midtjylland, og han meddelte i starten af februar 2013, at han indstiller sin fodboldkarriere på højt plan for i stedet at hellige sig blandt andet sine jurastudier.

Referencer

Eksterne henvisninger 
 
 Henrik Smedegaard, all-time Superstats.dk

Fodboldspillere fra Danmark
Fodboldspillere fra FC Midtjylland
Fodboldspillere fra Kolding FC
Fodboldspillere fra Vejle Boldklub
Fodboldspillere fra FC Fredericia
Fodboldspillere fra AC Horsens
Kim Olsen

Kim Olsen (født d. 11. februar 1979) er en dansk fodboldspiller, der spiller for Vejle-Kolding .

Profil 
Kim Olsen er med sine 193 cm og 87 kg en stor og fysisk stærk angriber.

Han indledte sin karriere i Ikast FS, hvorfra han skiftede til Holstebro Boldklub og videre til FC Midtjylland, som på daværende tidspunkt spillede med i toppen af Superligaen. Her gjorde Kim Olsen så god en figuer, at det tiltrak opmærksomhed fra engelske Sheffield Wednesday, som i hentede danskeren til engelsk fodbold i 2004. Perioden i engelsk fodbold blev imidlertid ikke en succes for Kim Olsen, der samme år fik lov til at skifte til Silkeborg IF på en fri transfer. Tiden i Silkeborg var succesfuld men også præget af skader, hvilket førte til, at Kim Olsen i sommeren 2008 blev udlejet til svenske Örebro SK  .

Lejemålet med Örebro SK blev så stor en succes for både Örebro og Kim, at parterne valgte at forlænge samarbejdet med 3 år. Men den 13. juni 2010 valgte Kim Olsen imidlertid at skifte tilbage til dansk fodbold og Vejle Boldklub på en 2-årig kontrakt .

Kim meddelte i 2012, at han ville stoppe med fodbolden grundet en hofteskade. Efter meddelelsen, begrundede han med følgende: "Det er irriterende, og ikke sådan, jeg håbede det hele skulle slutte. Jeg havde håbet selv at kunne tage beslutningen om, hvornår jeg skulle stoppe min karriere. Nu er det kroppen, der tager beslutningen for mig, og det er en træls situation, som desværre har været længe undervejs."

Kilde 

Fodboldspillere fra Danmark
Fodboldspillere fra FC Midtjylland
Fodboldspillere fra Silkeborg IF
Fodboldspillere fra Örebro SK
Fodboldspillere fra Ikast Forenede Sportsklubber
Fodboldspillere fra Holstebro Boldklub
Fodboldspillere fra Sheffield Wednesday F.C.
Fodboldspillere fra Vejle Boldklub
Fodboldspillere fra Vejle Boldklub Kolding
Roskilde Ting- og Arresthus

Roskilde Ting- og Arresthus (opr. Roskilde Thing- og Arresthuus) fra 1878 er et bygningskompleks i Roskilde, der huser et fængsel og retslokaler til grundlovsforhør. Bygningen i nygotisk stil er tegnet af professor Vilhelm Petersen.

Rettens historie 

Fra starten fungerede bygningen som ting- og arresthus, samt dommerkontor for Voldborg, Tune og Ramsø herreder, samt Roskilde Stad.

I 1954 blev dommerkontoret flyttet til den bygning i Kornerups Vænge, der frem til 2007 husede politistationen. Ved opdelingen i 1963 af retskredsen til en byretskreds og en herredsretskreds, fik byretten indrettet kontorer i en eksisterende kontorbygning i Støden. Men i 1976 flyttede man til de nuværende lokaler på Helligkorsvej, dog valgtes det at bibeholde brugen af det gamle ting- og arresthus til grundlovsforhør og fængsel.

I dag anvendes den gamle retsbygning som frivilligcenter og den bagerste del er stadig arresthus.  

Arresthuset har plads til 25 indsatte og hører dermed til de mellemstore arresthuse i Kriminalforsorgen.

Eksterne henvisninger 
 Retten i Roskilde

Fængsler i Danmark
Ting- og Arresthus
Retsbygninger
Etableret i 1878
Andre ungdomsuddannelser i Danmark

Andre ungdomsuddannelser hører under kategorien ungdomsuddannelser, og kan påbegyndes direkte efter folkeskolens afgangseksamen i 9. klasse.

Gruppen af "andre ungdomsuddannelser" er erhvervsrettede ungdomsuddannelser og omfatter følgende to uddannelser:
Landmand (faglært landmand) (3½ år)
Skibsassistent (2½ år)

De to uddannelser i kategorien "andre ungdomsuddannelser" kvalificerer en til at begynde i job/lønarbejde straks efter endt uddannelse.

Eksterne henvisninger 
Information om "andre ungdomsuddannelser" 

Ungdomsuddannelser i Danmark
Sporting Clube de Portugal

Sporting Clube de Portugal (også bare kaldt Sporting og kendt udenfor Portugal som Sporting Lissabon) er en portugisisk fodboldklub. I fortiden har klubben forsøgt at slette dette navn, nemlig gennem ekspræsident Sousa Cintra og de andre bestyrelsesmedlemmer, i et forsøg på at klubben bliver kendt på dets oprindelige navn.

Klubben blev oprindeligt oprettet i 1902 som Belas Football Clube, som senere, i 1904, blev kaldt Campo Grande Football Clube, som senere i 1906 fik sit nuværende navn, Sporting Clube de Portugal, hvilket det nu har heddet i over 100 år.

Historiske slutplaceringer

Noter 

 
Etableret i 1902
Selskaber noteret på Euronext exchanges
Pung

For den anatomiske betydning af pung - se skrotum

En pung er en flad taskelignende beholder og en del har lukkeanordninger. Pungen kan indeholde flere lommer og flapper.  En pung anvendes bl.a. til opbevare penge, kreditkort, visitkort og betalingskort. En pung bliver stort set lavet i alle mulige former for bløde materialer incl. skind og læder.

I stedet for en pung bærer de fleste i dag en tegnebog, der er en sammenfoldelig pung, som typisk giver bedre overblik over indholdet. I nogle tegnebøger er der også plads til et skriveredskab (fx kuglepen eller blyant). Dette var især interessant da man anvendte checkhæfter.

Punge og tegnebøger har de seneste årtier mistet mere og mere terræn til apps i smartphones. Det skyldes på den ene side en øget tendens til at bruge elektroniske betalingsmidler (Dankort m.m.) og på den anden side, at der bliver mindre og mindre brug for at opbevare mønter omhyggeligt. En del tegnebøger har fået plads til en smartphone.

Pengepung

En pengepung (historisk navn fra fransk; portemonnæ) er en lille form for taske, der bruges til at opbevare penge, i form af mønter eller sedler.

Pengepungen laves typisk lavet af læder eller et lignende blødt materiale.

Kaffeerstatningsfabrikken Rich's anvendte en overgang dette slogan: De skaaner Hjerte og Portemoniks ved altid at blande med Richs.

Pengepunge blev skabt, da penge var lig med mønter. Det var afgørende, at man kunne opbevare sine penge sikkert og forsvarligt, og derfor var pungene altid udstyret med lukkeanordninger.

Se også 
 Pengekat
 Bæltetaske
 Halstaske
 Pengebælte
 Sporran - skotsk mavetaske, som også anvendes som pung

Referencer

Eksterne henvisninger 

Tasker
Pengebeholdere
Iunu

Iunu var en by i oldtidens Egypten. På græsk hed den Solby, Heliopolis. Her lå solens hovedtempel.

I dag er Iunu dækket af en af Kairos nordlige forstæder. Af oldtidsbyen er stort set ikke sten på sten tilbage. Stenene er slæbt til Alexandria, Rom, Konstantinopel og Kairo for at blive genbrugt. Vi ved derfor meget lidt om hvordan det vigtigste tempel for Ra så ud.

I templet fandtes Ben-ben, en hellig sten der symboliserede den urhøj som spiller så stor en rolle i nogle af de egyptiske skabelsesberetninger.

De første pyramider ligger alle på steder med god udsigt til Iunu. Der er en teori om at de små soltempler som nogle af de senere pyramidebyggere byggede samtidig med, men ikke tæt på, deres pyramider, skal fortsætte denne sigtelinje. Fra pyramiden kan men se dens private soltempel, fra dette kan man se hovedtemplet i Iunu.

Den offentlige trafik: Består af 6 sporvognslinjer og en del buslinjer.
Sporvognsnettet åbnede den 5. september 1908. Det er metersporet.

Kilde:

Stephen Quirke: The Cult of Ra

Ekstern henvisning 
 Heliopolis Light Rail Metro med links til jernbanens og tramways historie 

Egypten i antikken
Byer i Egypten
Oldtidsbyer
Muscovadosukker

Muscovadosukker er rørsukker, der ikke er blevet raffineret. Denne sukkerart er særligt kendetegnet ved mindre sukkerkrystaller (mellem 0,30-0,40 mm) end traditionelt rørsukker (demerarasukker), der har en kornstørrelse på 0,90-1,20 mm.

I kraft af, at det er uraffineret, har muscovadosukker et større indhold af sirup, og er dermed mere fugtigt end demerarasukker.
Begge sukkertyper stammer fra øen Mauritius i Det Indiske Ocean.

Muscovadosukker findes i to varianter:
Lys med karamelagtig smag og en sukkerprocent på 94-95.
Mørk med lakridsagtig smag og en sukkerprocent på 89-91.

Sukker

fi:Muscovado
Egill Skallagrímsson

Egill Skallagrimsson var en høvding fra Island i vikingetiden. Han blev født på Island omkring år 910 og døde ca. 990. Navnet er fundet stavet på forskellige måder, og andre stavemåder er "Egill Skallagrímsson", "Eigill Skallagrimsson", "Egill Skalla-Grímsson" eller "Egil Skallagrimsson" (Egill Skalla-Grímsson eller Egill Skallagrímsson er formerne på islandsk).

Egil Skallagrimsson var søn af Grim den Skaldede (oldislandsk Skalla-Grímr Kveldulfsson) og hovedperson i Bent Hallers omskrivning af sagaen "Skallgrims Søn". Udover at være en frygtet kriger var Egil også en dygtig skjald.

Fodnote

Eksterne henvisninger 
 Höfundur Egill Skallagrímsson (Islandsk)
 Egils saga  (Islandsk)

Digtere fra Island
Personer fra middelalderen
Manethon

Manethon eller Manethon af Sebennytos var en egyptisk historiker og præst. Han var rådgiver for Ptolemaios 1., som herskede i Egypten fra 323 til 282 f.v.t., først som guvernør under Alexander den store, og fra 305 som farao.

Manethon skrev værket Aegyptiaca i tre bind, som er en af vores vigtigste kilder til Egyptens historie, Det er fra ham vi har opdelingen i nummererede dynastier. Det er også ham der har fundet på at bruge det græske ord "dynasti", der betyder noget i retning af magtområde, om et afsnit af en kongerække, hvor kongerne er i familie med hinanden.

Som præst både i Alexandria og ved Ra-Atums hovedtempel i Iunu har han haft adgang til mange kilder, vi ikke kender i dag. Det er dog tydeligt, at han har læst Herodot. Han har også benyttet mange folkelige overleveringer, der ikke alle er lige pålidelige.

Manethons navne for de forskellige faraoner kan godt være meget forskellige fra dem, vi kender fra hieroglyfindskrifter. For eksempel kalder han Khufu og Khafre (græsk: Kheops og Khefron) for Suphis I og Suphis II, så det er ikke altid let at se, hvem han mener.

Manethons historieværk er ikke bevaret til i dag, men vi har lange uddrag, citeret af senere historikere.

Egypten i antikken
Præster
Historikere
Teatermuseet i Hofteatret

Teatermuseet i Hofteatret holder til på Christiansborgs ridebane. Museet beskæftiger sig med dansk teaterhistorie. Teatermuseet blev grundlagt i 1912 af en privat kreds af teaterinteresserede. Under Robert Neiiendams ledelse flyttede det i 1922 ind i det gamle Hofteater.

Museet søger at dokumentere historien om det professionelle teater gennem indsamling af billeder, breve, kostumer, rekvisitter og modeller af teaterbygninger og scenografier. Hofteatret er selv en del af museumsudstillingen, da publikum har fri adgang til at gå rundt i hele teaterbygningen.

Teatersalen bruges også til forskellige arrangementer som oplæsning, foredrag, koncerter og mindre gæsteskuespil. Fjernsynsprogrammet Det Nye Talkshow - med Anders Lund Madsen transmitteres live fra Hofteatret. I foråret 2011 opførte Grønnegårds Teatret stykket Ludvig på Hofteatret.

Hofteatret 
Københavns Slot havde et teater, men da Christiansborg skulle opføres, blev teatret udeladt af den stærkt religiøse og pietistiske bygherre, Christian 6.. Siden begyndte Christian 7. at få opført forestillinger i spisesalen og til tider deltog han endda selv som skuespiller. Det udviklede sig så man i 1766 besluttede at indrette et egentligt slotsteater. Et rum, som var opført som seletøjslager over staldene i den østlige ridebanefløj, blev nu ombygget til teatersal. Rummet blev indrettet af arkitekten Nicolas-Henri Jardin og indviet i januar 1767. Der kendes hverken billeder eller detaljerede beskrivelser af det. Rummet var tænkt til at blive brugt til både teater og balsal, og derfor kunne teatrets skrå brædder gøres lige.

I 1842 blev teatret ombygget i biedermeier stilen, og det røde logeteater kan ses i dag. Det kom efterhånden til at fungere som anneksscene til Det Kongelige Teater og i 1881 blev det lukket på grund af nye brandregulativer, og det meste af inventaret blev solgt. En overgang fungerede lokalet som møbellager. Der var overvejelser om at ombygge det til "Talescene" for 600.000 kr, men brandsikkerheden var et problem.

Direktører 

 1767-1770: Conrad Holck
 1770-1772: Enevold Brandt
 1774-1784: Under Det Kongelige Teater
 1784-1842: Kongelig råderet over teatret
 1842-1854: Italienske Opera-selskaber
 1855-1857: Hans Wilhelm Lange
 1857-1881: Kongelig råderet over teatret
 1881-1922: Lukket
 Siden 1922: Underlagt Teatermuseet i Hofteatret

Referencer

Eksterne henvisninger 

Teatermuseets hjemmeside

Museer i København
Historiske museer i Danmark
Fredede teatre i Danmark
Fredede bygninger, konstruktioner og anlæg i Københavns Kommune
Slotsholmen
Christiansborg Slot
Museer etableret i 1912
Georg Frederik Ferdinand Allen

Georg Frederik Ferdinand Allen (30. juli 1856 i København - 21. januar 1925 på Frederiksberg) var en dansk sanglærer, dirigent og komponist. Bror til Robert William Otto Allen.

Elev i sang af Gustav Helsted. Han studerede senere i Paris og London. Derefter sanglærer i København og 1888-92 lærer ved et konservatorium i New York samt sanger ved Trinity Church. Dirigent ved forskellige sangforeninger i København:
Malersangforeningen af 1846 (i 32 år), Håndværkerforeningens kor, Forsvarsbrødrenes kor og Frimurernes kor. Han var
Vilhelm Herolds første sanglærer. Han komponerede enkelte småsange og kantater.

Kilder 
 Dansk Biografisk Leksikon 1905 og 1979

Komponister fra Danmark
Danskere i 1800-tallet
Danskere i 1900-tallet
Robert William Otto Allen

Robert William Otto Allen (18. marts 1852 – 9. december 1888) var dansk pianist, komponist og dirigent. Bror til Georg Frederik Ferdinand Allen.

Uddannet på Det kgl. Musikkonservatorium som elev af Edmund Neupert. Fra slutningen af 1870’erne var han musiklærer i Århus og i 1885 blev han organist ved Århus Domkirke. Var en flittig bidragyder til det århusianske musikliv både som pianist, som dirigent for bl.a. Sangforeningen Brage og som en af lederne i Aarhus Musikforening. Kort før sin død blev han udnævnt til overdirigent for de jyske sangforeninger.

Musik 
 Koncertouverture i G-Dur (1881)
 Ouverture til Dina (sceneværk af Oehlenschläger – 1886)
 Løft dit hoved, du raske gut (kor, klaver og orkester -1883)
 sange
 klaverstykker

Kilder 
Dansk Biografisk Leksikon 1905 og 1979

Komponister fra Danmark
Danskere i 1800-tallet
Pianister fra Danmark
Dirigenter fra Danmark
Notts County F.C.

Notts County F.C. er en engelsk fodboldklub fra Nottingham, som spiller i National League. Den naturlige ærkerival er den anden Nottingham-klub, Nottingham Forest. Klubben har vundet FA Cuppen en gang (i 1894) og spillede i den bedste række i den sidste sæson, hvor den hed 1. division (inden navneskiftet til Premier League). Siden er det gået ned ad bakke og klubben er nu at finde i de lavere divisioner.

Sam Allardyce var manager for klubben i katastrofesæsonen 1995/1996.

Som et kuriosum kan det nævnes, at den italienske storklub FC Juventus' zebrastribede spilledragter netop stammer fra Notts County. Da Torino-klubben i sin tid var på udkig efter nye spilledragter, havde man gennem et engelsk medlem fra Nottingham bestilt Nottingham Forests røde trøjer. Men da man var løbet tør for dem, blev Notts Countys sort-hvid-stribede trøjer i stedet sendt til Torino. Og de har siden været Juventus' legendariske spilledragt. I stedet endte lokalrivalerne Torino Calcio med at spille i røde trøjer.

I 2019 overtog to danske brødre ejerskabet af klubben.

Spillere

Kilder 

Fodboldklubber i England
Etableret i 1862
Sport i Nottingham
Snave

Snave kan henvise til flere stednavne:

 Snave (Assens Kommune) – landsby i Dreslette Sogn
 Snave (Kerteminde Kommune) – landsby i Stubberup Sogn
 Snave (Langeland) – landsby i Tullebølle Sogn, Langeland Kommune
 Snave (Nordfyns Kommune) – landsby i Søndersø Sogn
 Snave (England) – en bygd i Kent, England
Tetralogi

Tetralogi er betegnelsen for et kunstnerisk værk der består af fire dele, afsnit, installationer, etc. ligesom en trilogi består af tre dele. Eksempler på en film tetralogi er Alien, Scream og Pirates of the Caribbean serien, der udkom som fire film.

Fox bruger ofte udtrykket 'quadrilogy' i stedet for.

Se også 
 Duologi
 Trilogi
 Pentalogi
 Heptalogi

Tal
Filmserier
Snave (Assens Kommune)

Snave er en lille landsby på det vestlige Fyn med , beliggende i Dreslette Sogn 12 kilometer sydøst for Assens og 8 kilometer vest for Haarby. Byen befinder sig i Assens Kommune og hører til Region Syddanmark.

Om Snave 
Snave landsbyen er omringet af en smuk natur og et hyggeligt socialt samvær, hvor man ofte bliver mødt af hilsen og kæmpe smil fra den velkendte gå klub af Snaves beboer. Man kan nemt komme til vandet, da det blot kræver en tur på de hyggelige stier og småveje, som kan klares på cykel eller gåben. Der er åbent for at fiske, sejle og nøgenbade uden at blive set skævt til. Skal man handle, så skal turen gå til den store Spar-købmand i Ebberup, til Netto eller Superbrugsen i Haarby eller tage den lidt længere tur til Assens, hvor der er et stort udvalg af forretninger. Det skal også nævnes, at der ofte kan findes boder i Snave, hvor man bliver budt på varer som f.eks. kartofler og bær.   

I gamle dage fandt man i Snave både skole, bageri-, mejeri- og købmandsbutik, en smedje og Snave Vognmandsforretning fra 1947, som flyttede til Haarby i december 2015.    

Dreslette Forsamlingshus, som befinder sig midt i byen, bliver stadig brugt til generalforsamlinger og kan lejes til f.eks. konfirmation, bryllup, fødselsdag og andre begivenheder. Huset blev i starten omtalt for skolen, hvor der bl.a. var bibellæsning, gymnastik, danseskole og kursus af den lokale husholdningsforening, til man fik sogneskolen i 1960. I en kort periode blev forsamlingshusets brugt som opbevaring af en bogsamling. 

Landsbyskolen, Dreslette skole blev nedlagt i sommeren 2017, hvor skolen førhen havde særlig tilladelse fra Undervisningsministeret som nytænkning af beslutningen om fællesinstitution. Dvs. både SFO og børnehave under samme fysiske rammer, samt fælles ledelse/bestyrelse.

I dag kan man både beskæftige sig med den årlige Snavefest, Snave Ridecenter, feriehusudlejning, Dyr'expressen og Vestfyns Auto, hvor bygningen er det gamle mejeri fra 1916. Ønsker man en overnatning i Snave, kan man booke sig ind på Bed & Breakfast Kallehavegaard. Bliver man helt vildt med Snave, kan man slå sig ned på Pindskrog, hvor der står flere tomme grunde til salg.  

Dreslette Kirke, der især er kendt for sin røde farve og sit særprægede tårn, og Dreslette Forsamlingshus fra slutningen af 1800-tallet, står heldigvis stadig.

Snave er også kendt som stedet, hvor en mobiltelefon-reklame (Sonofon) fra tv med rollepersonen Polle udspiller sig. Denne reklame udvidedes senere til en egentlig spillefilm, Polle Fiction, fra (2002). Dette er grunden til, at gennemkørende kan komme i tvivl, hvilken by de passerer, da byskiltet ofte bliver stjålet. På dette nye tidspunkt er Snave skiltet blevet forsikret. 

Snave fik i 2021 igen opmærksomhed efter medvirken i Peter Ingemanns tv-program Ingemann, Fyn & Lolland-Falster.

Kilder 

Byer i Assens Kommune
Arthur Ivan Allin

Arthur Ivan Allin (3. december 1847 i København – 31. januar 1926 smst) var en dansk violinist, organist, dirigent og komponist.

Spillede violin i Lumbyes tivoliorkester. Derefter organist i Rønne (1875-80), ved St. Peders kirke i Næstved (1881-89) og Århus Domkirke (1888-1913), hvor han efterfulgte Robert Allen. Han overtog også dennes job som dirigent for De Centraliserede jyske Sangforeninger 1889-1914. Fra 1912-18 var han redaktør af Dansk Organist- og Kantorforenings Medlemsblad. I sin Århustid var Allin en fremtrædende figur i det lokale musikliv både som komponist, musiker og formand for musikerforeningen. Allins efterladte værk er ret omfattende og består af både mindre og større værker

Musik i udvalg 
 Bankiren i Sevilla (komisk opera Næstved 1885) (Bankieren?)
 Kantate ved Christian IX’s jubilæum (1888)
 Kantate ved Statsbibliotekets indvielse (1902)
 Kantate til Landsudstillingen i Århus (1909)

 marcher
 dansemusik
 klavermusik
 orgelmusik
 ouverturer
 2 symfonier
 kammermusik
 teatermusik
 religiøse korværker
 kantater

Kilder 
 Dansk biografisk leksikon 1979
 Danske Komponister i det 20. Aarhundredes Begyndelse af Gerhardt Lynge
 Arkivalier i Det Kgl. Bibliotek
 Billede af Allin 

Komponister fra Danmark
Klassiske komponister fra det 20. århundrede
Riddere af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)